钦定古今图书集成/明伦汇编/家范典/第082卷 > 春秋四传 > 《孟子卒》
## 钦定古今图书集成/明伦汇编/家范典/第082卷 > 春秋四传 > 《孟子卒》

《春秋》：哀公十有二年“夏五月甲辰，孟子卒。”

《左传》：“昭夫人孟子卒。昭公娶于吴，故不书姓。死不赴，
故不称夫人。不反哭，故不言葬。小君，孔子与吊。适季
氏，季氏不絻，放绖而拜。”

《公羊传》：“孟子者何？昭公之夫人也。其称孟子何？讳娶
同姓，盖吴女也。”

《穀梁传》：“孟子者何也？昭公夫人也。其不言夫人何也？
讳取同姓也。”

《胡传》：孟子，吴女，昭公之夫人。其云孟子云者，讳取同
姓也。礼，取妻不取同姓，买妾不知其姓，则卜之厚，男
女之别也。同姓从宗合族属，异姓主名治际会，名著
而男女有别矣。四世而缌，服之穷也。五世而袒免，杀
同姓也。六世亲属竭矣。其庶姓别于上，戚单于下，昏
姻可以通乎？缀之以姓而弗别，合之以食而弗殊，虽
百世而昏姻不通，《周》道然也。昭公不谨于礼，欲结好
强吴，以去三家之权，忍取同姓，以混男女之别，不命
于天子，以弱其配，不见于庙，不书于策，以废其常典，
礼之大本丧矣，其失国也宜。故陈司败问昭公“知礼
乎？”子曰：“知礼。”子退，揖巫马期而进之，曰：“吾闻君子不
党，君子亦党乎？君娶于吴，为同姓，谓”之吴孟子。君而
知礼，孰不知礼？巫马期以告。子曰：“丘也幸，苟有过，人
必知之。”《书孟子》卒，虽曰为君隐，而实亦不可揜矣。

〈大全〉蔡氏曰：同姓不可书，曰‘夫人姬氏薨’”，故曰“孟子卒。”朱子曰：“讳之，使若宋女子姓者然。”何氏曰：“为同宗共祖，乱人伦，与禽兽无别。”临川吴氏曰：“固是以同姓而不书夫人薨，亦以见鲁臣不以夫人之礼丧之也。昭公君也，尚且逐出之，而葬不备礼，况其夫人乎？一书卒而三义具焉。”汪氏曰：“或谓旧史固书夫人孟子薨，《春秋》不书夫人而书卒，示天下后世娶同姓之必不可也。然小君之薨必书“夫人某氏”，当时既鹘突称呼曰“孟子”，则国史必不可书“夫人”“孟子薨”，《春秋》因鲁史之文而非礼之

之婚非自昭公始，《春秋》于《孟子》以隐辞书之，所以
深责秉礼之鲁欤。